Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako gaurkotasun handiko galdera, Osasunbidea-Nafarroako Osasun Zerbitzuko Lan-giroari buruzko II. Inkestaren emaitzen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioko kide Koldo Martínez Urionabarrenetxea jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak heldu den ekainaren 14ko Osoko Bilkuran ahoz erantzun dezan:

Iragan astean ezagutu genituen Osasunbidea-Nafarroako Osasun Zerbitzuko Lan-giroari buruzko II. Inkestaren emaitzak. Nafarroako Gobernuak inkesta horri buruz duen iritzia eta inkestan azaldutako indarguneak nahiz hobekizunak ezagutzeko asmoz, honakoa galdetzen diogu Osasuneko kontseilariari:

Zer balorazio egiten du Nafarroako Gobernuak inkesta hori dela eta?

Iruñean, 2018ko ekainaren 11n

Foru parlamentaria: Koldo Martínez Uriona-barrenetxea